Meeme Põldme

Meeme Põldme (27. august 1939 Tartu – 2. november 2020) oli eesti keemik.Eesti teaduse biograafiline leksikon, 3. köide

Elulugu
Meeme Põldme oli riigiteenistuja poeg ja Juta Põldme abikaasa.

Lõpetas 1958. aastal Jõgeva KeskkooliJõgeva Keskkooli vilistkaste nimekirjad. Jõgeva Põhikooli veebisait., 1965. aastal Tallinna Polütehnilise Instituudi (TPI) keemiateaduskonna, keemiakandidaat (1972, Leningradi Tehnoloogia Instituut), väitekiri "Разделение меди, кадмия, цинка, свинца и серебра методом тонкослойной хроматографии и денситометрическое определение меди и цинка", tehnikadoktor (1995, TTÜ), väitekiri "Phase transformations in hydrothermal sintering processing of phosphate rock". Täiendas end termilise, instrumentaal- ja kalorimeetrilise analüüsi alal Budapesti Tehnikaülikoolis (1974, 1978, 1980, 1988, 1990), analüütilise keemia alal Leningradi Tehnoloogia Instituudis (1983), röntgenfaasianalüüsis Berliini Humboldti Ülikoolis (1979), materjalide korrosiooni ja elektrokeemia alal Helsingi Tehnikaülikoolis (korduvalt, 1991–96) ja keskkonnakeemia alal Sunderlandi Ülikoolis (1995). Oli 1965–72 TPI anorgaanilise ja analüütilise keemia kateedri labori juhataja, 1972–81 mineraalväetiste ja -söötade probleemlabori vanemteadur, 1981–92 anorgaanilise ja analüütilise keemia kateedri dotsent, 1992–98 TTÜ üldkeemia õppetooli juhataja, dotsent, 1998– anorgaanilise keemia õppetooli dotsent. Õpetanud keemia, analüütilise keemia, anorgaanilise keemia ning keemia ja materjaliõpetuse kursusi.

Teadustöö
Uurimisvaldkonnad: eksperimentaalse analüütilise keemia, anorgaanilise keemia ja anorgaanilise tehnoloogia kokkupuutepiirkonnad, ehitistes ja rajatistes kasutatud materjalide kahjustuste põhjuste uurimine ja kahjustuste (korrosiooni) vältimine. Analüütilises keemias täiendanud termilise analüüsi ning kromatograafia, termilise ja kvantitatiivse röntgenfaasianalüüsi kooskasutamise metoodikaid. Anorgaanilises tehnoloogias tõestanud looduslike fosfaatide (apatiitide) fosforhappelis-termilise töötlemise protsessi kemismi-mehhanismi. Üle 100 teaduspublikatsiooni, 4 autoritunnistust.

Viited

Teoseid
 .Разделение меди и кадмия методом тонкослойной хроматографии и денситометрическое определение меди (kaasautor H. Vilbok). // Ж. аналит. химии 37 (1972) 4
 Thermal analysis of the interaction of phosphorite with condensed phosphates of calcium (kaasautor). // J. Thermal Analysis 10 (1976)
 Dehydrations of Ca(H2PO4)2·H2O and Mg(H2PO4)2·2H2O and their reactions with KCl, examined with simultaneous TG, DTG, DTA and EGA (kaasautor). // J. Thermal Analysis 17 (1979)
 О вхождении НРО42–-ионов в структуру фосфатного минерала при обработке фосфорита фосфорной кислотой (kaasautorid J. Põldme, M. Veiderma). // Ж. неорг. химии 29 (1984)
 Formation of liquid phase during heating calcium dihydrophosphate and phosphate rocks. // Thermochimica Acta, 93 (1985)
 Термические превращения в пиритсодержащих Эстонских фосфоритах (kaasautor). // Ж. неорг. xимии 30 (1985) 4
 Effect of water vapor upon thermal dehydration of Mg(H2PO4)2·2H2O (kaasautor K. Utsal). // J. Thermal Analysis 35 (1989)
 Investigation of phase transformations in thermal processing of phosphate rock (kaasautor). // J. Thermal Analysis. 36 (1990)
 Transformation of phases in hydrothermal sintering processing of phosphate rock. // Phosphorus Res. Bull. 1 (1991)
 Properties of dimension (facing) stone from Estonian dolostone. // Materials Sci. 9 (2003) 2.

Kirjandus
 EE 14, 388.


Kategooria:Eesti keemikud
Kategooria:Tallinna Tehnikaülikooli vilistlased
Kategooria:Pärnamäe kalmistule maetud
Kategooria:Sündinud 1939
Kategooria:Surnud 2020